3.  การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์และบริการ

บริษัทฯ ทำการผลิตตามแบบและคำสั่งซื้อของลูกค้า
โดยจัดแบ่งเป็นประเภทตามลักษณะของผลิตภัณฑ์ได้ดังนี้ หนังสือพิมพ์ นิตยสาร หนังสือ ปฏิทิน
โบว์ชัวร์ แค็ตตาล็อก อื่น ๆ

โดยรายได้ในปี 2543 ที่ผ่านมามีรายละเอียดดังนี้

(หน่วยพันบาท)

+--------------------------+---------------------+---------------------+
| ประเภท                   | จำนวนเงิน            | เปอร์เซ็นต์            |
+--------------------------+---------------------+---------------------+
| หนังสือพิมพ์                 | 80,558.65           | 21.93               |
+--------------------------+---------------------+---------------------+
| นิตยสาร                   | 108,405.33          | 29.50               |
+--------------------------+---------------------+---------------------+
| หนังสือ                    | 30,071.23           | 8.18                |
+--------------------------+---------------------+---------------------+
| โบร์ชัวร์, แค๊ตตาล็อก อื่น ๆ    | 147,399.85          | 40.11               |
+--------------------------+---------------------+---------------------+
| ปฏิทิน                     | 1,027.85            | 0.28                |
+--------------------------+---------------------+---------------------+
| รวม                      | 367,462.91          | 100.00              |
+--------------------------+---------------------+---------------------+

หรือแบ่งประเภทวัตถุประสงค์ของงานได้ดังนี้ :-

1.  งานพิมพ์เพื่อการศึกษา การสื่อสารและการบันเทิง เช่นการพิมพ์หนังสือ สมุดตำราเรียน
    วารสารต่าง ๆ ทั้งรายวัน รายสัปดาห์ รายเดือน
    ตลอดจนนิตยสารเพื่อความรู้และความบันเทิง

2.  งานพิมพ์เพื่อการโฆษณา เช่น โปสเตอร์ ใบปลิว ฯลฯ

3.  งานพิมพ์สำหรับการบรรจุหีบห่อ เช่น การพิมพ์ซอง ถุงและหีบห่อบรรจุสินค้าชนิดต่าง ๆ
    ซึ่งมีทั้งงานพิมพ์ที่ใช้กระดาษ พลาสติก อะลูมีเนียม ฟอยด์ และอื่น ๆ

ลักษณะของลูกค้า

ลักษณะของลูกค้าและความสัมพันธ์ สัดส่วนการขายให้ลูกค้า 10 รายแรก 3 ปีที่ผ่านมา

[TABLE]

3.2 การตลาดและภาวะการแข่งขัน

บริษัทได้จัดแบ่งตลาดและกลุ่มลูกค้าเป้าหมายไว้ดังนี้

 ก) การตลาดและการขายให้กลุ่มลูกค้าธุรกิจขายปลีก/ส่ง

หากประเมินจากสภาพเศรษฐกิจที่ตกต่ำสุดขีดในปัจจุบัน หลาย ๆ
ธุรกิจทั้งขนาดเล็กไปจนถึงขนาดใหญ่
ต่างดิ้นรนเพื่อประคับประคองสถานภาพของตนเองให้ดำรงอยู่ได้
จนกว่าสภาพการทางเศรษฐกิจจะค่อย ๆ เริ่มฟื้นตัวนั้น ธุรกิจหลาย ๆ
ประเภทต้องปิดตัวเองลงไม่สามารถยืนหยัดอยู่ได้เพื่อรอจนกว่าภาพรวมทางเศรษฐกิจจะดีขึ้น
แต่มีธุรกิจบางประเภทโดยเฉพาะธุรกิจขายปลีก/ส่ง สินค้าอุปโภคบริโภค
ซึ่งถือว่าเป็นปัจจัยพื้นฐานที่สำคัญต่อการดำรงชีวิตประจำวัน
สามารถที่จะประคับประคองตนเองให้ยืนอยู่ได้
บนความต้องการและอำนาจซื้อที่ยังมีอยู่ของผู้บริโภคทุกเพศทุกวัย
พื้นฐานสำคัญของชนิดสินค้าอุปโภคบริโภคดังกล่าวล้วนแล้วแต่จะต้องมีการโฆษณาประชาสัมพันธ์อย่างต่อเนื่อง
เพื่อให้กลุ่มผู้บริโภคติดตาม จดจำ และรู้ตำแหน่งและราคาของสินค้าที่วางขายอยู่ตามห้างสรรพสินค้า
ซูเปอร์มาร์เกตได้อย่างแม่นยำ ทั้งนี้เนื่องจากพฤติ-กรรมการบริโภคสินค้าประเภทดังกล่าวนี้
ผู้บริโภคส่วนใหญ่ไม่ได้ยึดติดกับยี่ห้อสินค้าใดสินค้าหนึ่งโดยเฉพาะ (Brand Loyalty)
อันเป็นผลมาจากคุณภาพและราคาที่ใกล้เคียงกัน
ดังนั้นการเลือกซื้อสินค้าจึงเกิดจากความรู้สึกที่เคยชินต่อสินค้านั้น
และพร้อมที่จะเปลี่ยนไปสู่สินค้ายี่ห้ออื่น ๆ ได้ตลอดเวลา

ช่องทางการโฆษณาประชาสัมพันธ์สินค้าของผู้ประกอบการธุรกิจค้าปลีก/ส่งสินค้าประเภทอุปโภคบริโภค
จึงต้องผ่านสื่อที่มีคุณภาพ อาทิเช่น โทรทัศน์ สิ่งพิมพ์ต่าง ๆ โดยเฉพาะหนังสือพิมพ์รายวัน และ
Catalog ส่งเสริมการขายรูปแบบต่าง ๆ แผ่นพับ ใบปลิว (Leaflets)
ซึ่งพื้นที่โฆษณาจะถูกพิมพ์ไว้ทั้งรูปภาพสินค้าและราคา ที่ถือเป็นสิ่งพิมพ์ที่ลูกค้าพร้อมอ่าน
และสามารถถือติดมือไว้ประกอบการซื้อสินค้านั้น ๆ ตามต้องการ
สิ่งพิมพ์ดังกล่าวถือเป็นความจำเป็นสูงสุดของผู้ค้า ซึ่งต้องว่าจ้างโรงพิมพ์ผลิตงานดังกล่าวออกมา
ตะวันออก เห็นปริมาณสิ่งพิมพ์ดัง-กล่าวนี้ ในแต่ละปีมีมูลค่าสูง
จึงวางแผนเพื่อสร้างแนวทางการให้ได้มาในอนาคตโดยผู้ประกอบการที่มีศักยภาพและสำคัญ ๆ
ในธุรกิจค้าปลีก/ส่ง มีดังนี้ MAKRO, LOTUS, CARREFOUR, BIG-C, THE MALL และอื่น ๆ
อีกมาก ดังนั้นจึงเป็นที่คาดการณ์ได้ว่าตลาดสิ่งพิมพ์ประเภทดัง-กล่าวมีมูลค่าต่อปีประมาณ 500
ล้านบาท บริษัทประมาณการว่าจะสามารถมีส่วนแบ่งทางการตลาดต่อปีในอนาคตร้อยละ 5 – 7
ของมูลค่าตลาดรวมหรือเท่ากับประมาณ 25 - 35 ล้านบาท ในปี พ.ศ. 2544

 ข) ตลาดสิ่งพิมพ์ประเภทคู่มือการขายของธุรกิจขายตรงแบบ หลายชั้น

ช่องทางการตลาดของบริษัทที่รับจ้างพิมพ์สิ่งพิมพ์ประเภทคู่มือการขาย
ซึ่งใช้ในธุรกิจขายตรงแบบหลายชั้น มีโอกาสในการพัฒนาอย่างต่อเนื่อง
คล้ายสิ่งพิมพ์ที่ใช้ประกอบการตัดสินใจซื้อขายของธุรกิจค้าปลีก/ส่ง แต่ข้อแตกต่างที่เห็นได้ชัดเจนก็คือ
สิ่งพิมพ์ที่ถูกจัดพิมพ์ขึ้นในธุรกิจขายตรงแบบหลายชั้น จะถูกขายให้สมาชิกหรือตัวแทนขาย
เพื่อใช้ประกอบในการขายสินค้าของตนเอง

ดังนั้น
ในภาวะเศรษฐกิจปัจจุบันที่จำนวนสมาชิกหรือตัวแทนขายของธุรกิจประเภทดัง-กล่าวนี้เพิ่มจำนวนมากขึ้น
จากสภาพเศรษฐกิจที่ล่มสลาย ทำให้ทุกคนต้องแสวงหารายได้เสริม
ซึ่งการเข้ามาทำธุรกิจขายตรงของสมาชิกและตัวแทนขายเหล่านี้สามารถเดินเข้ามาสมัครและทำธุรกิจได้เลยโดยไม่ต้องลงทุนมากมาย
กล่าวได้ว่าตลาดของสินค้าประเภทขายตรงแบบหลายชั้นจะขยาย-ตัวเติบโตเป็นอันมาก
ทำให้ธุรกิจการพิมพ์สิ่งพิมพ์ประเภทดังกล่าวมีแนวโน้มที่คาดว่าจะเติบโตมีมูลค่าสูงในอนาคต
จากจำนวนสมาชิกที่เพิ่มขึ้นอยู่ตลอดเวลา

ตะวันออก ในปัจจุบันมีสัญญารายปีรับจ้างพิมพ์ สิ่งพิมพ์ประเภท Catalog สินค้าของบริษัท แอมเวย์
(ประเทศไทย) จำกัด ซึ่งบริษัทประมาณการไว้ว่า ยอดมูลค่าขายและบริการของสิ่ง-พิมพ์จากบริษัท
แอมเวย์ (ประเทศไทย) จำกัด เป็น 40 ล้านบาท ในปี พ.ศ. 2544
และคาดว่ายอดขายจะเพิ่มขึ้นร้อยละ 10 ต่อปี
ทั้งนี้ตะวันออกก็ได้วางแผนการขยายตลาดสิ่งพิมพ์ประเภทดังกล่าวนี้ไปสู่กลุ่มลูกค้าที่หลากหลายชั้นในกลุ่มธุรกิจขายตรงแบบหลายชั้นขนาดกลางถึงขนาดใหญ่
อีก 2-3 ตะวันออกในอนาคต ตะวันออกตั้งเป้าหมายในกลุ่มสินค้าขายตรงประเภทเครื่องสำอางค์
อาหารเสริมบำรุงสุขภาพ และสินค้าอุปโภคบริโภคที่จำเป็นต่อชีวิตประจำวันเป็นหลัก
ปัจจุบันมูลค่าตลาดรวมของสิ่งพิมพ์ประเภทนี้อยู่ที่ประมาณ 300 ล้านบาท
ตะวันออกประมาณการไว้ว่าจะมีส่วนแบ่งทางการตลาดรวมสินค้าทุกประเภทประมาณร้อยละ 15 -
20 ของมูลค่าตลาดรวม ในปี พ.ศ. 2544 หรือคิดเป็นมูลค่าประมาณ 45-60 ล้านบาท

 ค) ตลาดสิ่งพิมพ์ภาคการศึกษาเอกชน/ราชการ

ตลาดสิ่งพิมพ์ที่ถูกผลิตออกมาจากทางภาคการศึกษาเอกชนและทางราชการ โดยเฉพาะแบบเรียนต่าง
ๆ ซึ่งเป็นลิขสิทธิ์ของกรมสามัญศึกษา กระทรวงศึกษาธิการ
จัดได้ว่าเป็นตลาดสิ่ง-พิมพ์ที่มีมูลค่าต่อปีค่อนข้างสูง ดังจะเห็นได้ว่าในอดีต คุรุสภา
ซึ่งเป็นหน่วยงานจัดพิมพ์ของภาครัฐร่วมมือกับสำนักพิมพ์เอกชนที่ชนะการประมูล
ผลิตสิ่งพิมพ์ประเภทนี้ออกมาโดยการเปิดประมูลทั่วไป
ซึ่งมูลค่าการประมูลดังกล่าวเมื่อรวมกับตลาดหนังสือภาคการศึกษาเอกชนแล้ว จะสูงถึง 4,000
ล้านบาท แต่การประมูลดังกล่าวมีการแข่งขันกันระหว่างผู้ผลิตสิ่งพิมพ์ประเภทนี้ค่อนข้างสูง
อีกทั้งการเข้าร่วมประมูลงานกับภาครัฐบาลมีข้อกำหนด กฎเกณฑ์ปลีกย่อยมากมาย
บริษัทเห็นว่าในปัจจุบันยอดงานสิ่งพิมพ์ของภาคการศึกษาต่าง ๆ มีทิศทางการเติบโตสูงมากโดยตลอด
เนื่องจากคนไทยเห็นความสำคัญของการศึกษามากขึ้น
ตะวันออกจึงจะเน้นเจาะตลาดสิ่งพิมพ์ภาคการศึกษาเอกชน ประมาณการว่าจะมีรายได้ประมาณ 10
ล้านบาท ในปี 2544

 ง) ตลาดสิ่งพิมพ์ของภาคธุรกิจสถาบันการเงิน/ธนาคาร

 ตลาดสิ่งพิมพ์ของภาคธุรกิจสถาบันการเงินและธนาคารพาณิชย์ทั้งของเอกชนและรัฐ-บาล อาทิเช่น ปฏิทินชนิดต่าง ๆ ทั้งแบบแขวนและตั้งโต๊ะ (ยกเว้นสิ่งพิมพ์ของธนาคารประเภท ใบ-ปลิว แผ่นแจกของธุรกิจบัตรเครดิต วารสารประชาสัมพันธ์ต่าง ๆ รวมทั้งตราสารทางการเงิน เป็นต้น) เป็นงานสิ่งพิมพ์ตามฤดูกาล ซึ่งจะมีปริมาณจำนวนค่อนข้างมากในช่วงใกล้เทศกาลสำคัญ ๆ เพื่อใช้เป็นของขวัญสมนาคุณลูกค้าธนาคาร สถาบันการเงินในช่วงปีใหม่ ตรุษจีน เป็นต้น ในปัจจุบัน ตะวันออก ได้เข้าร่วมการเสนอราคาประมูลงานสิ่งพิมพ์ดังกล่าวนี้อย่างต่อเนื่องทุกปี จากการสำรวจของบริษัทพบว่ามีมูลค่าต่อปีโดยประมาณเท่ากับ 300 ล้านบาท ตะวันออกคาดว่าจะสามารถทำส่วนแบ่งทางการตลาดในสิ่งพิมพ์ประเภทนี้ได้ร้อยละ 7 - 10 ของมูลค่าตลาดรวม หรือเท่ากับ 20 - 30 ล้านบาท ในปี พ.ศ. 2544 ทั้งนี้ก็ต้องอาศัยเจ้าหนี้สถาบันการเงิน/ผู้ถือหุ้น ให้โอกาสตะวันออกด้วย

 จ) ตลาดสิ่งพิมพ์ต่างประเทศ

บริษัทมีการรับจ้างพิมพ์สิ่งพิมพ์ ที่เป็นกลุ่มลูกค้าต่างประเทศ อาทิเช่น สหรัฐอเมริกา, ญี่ปุ่น,
และอังกฤษ ซึ่งเป็นงานพิมพ์หนังสือปกแข็งที่ใช้กระดาษอาร์ตอย่างดี เป็นส่วนมากอยู่ประมาณ 4-5
ราย โดยผ่านบริษัทตัวแทนนายหน้าซึ่งตั้งอยู่ในต่างประเทศ เป็นผู้จัดหา และคัดเลือกลูกค้าให้
ซึ่งสิ่งพิมพ์ส่วนใหญ่จะเป็นสิ่งพิมพ์เฉพาะเจาะจง ในงานประเภทศิลปะ ภูมิศาสตร์ การท่องเที่ยว
และอื่น ๆ เป็นต้นของประเทศดังกล่าว
ตะวันออกคาดหมายว่าอัตราการเติบโตของหมวดสิ่งพิมพ์จากต่างประเทศ
รวมทั้งสิ่งพิมพ์ที่แฝงไปกับสินค้าส่งออกจากประเทศไทย ที่บริษัทมีอยู่เป็นมูลค่าประมาณ 20 ล้านบาท
โดยคาดว่าจะมีอัตราการเติบโตแบบค่อยเป็นค่อยไป
เนื่องจากความรุนแรงของการแข่งขันในตลาดโลกมีมาก ทั้งด้านคุณภาพ และราคา
ซึ่งคู่แข่งขันล้วนแล้วแต่มีความแข็งแกร่งทั้งสิ้น

 ฉ) ตลาดสิ่งพิมพ์นิตยสารและอื่น ๆ ประจำ

บริษัทมีการรับจ้างพิมพ์นิตยสารและอื่น ๆ ประจำอีกหลายรายการ เช่นนิตยสาร อ.ส.ท. LIPS,
BOI, หนังสือพิมพ์ IHT, หนังสือการ์ตูน, IT SOFT และอื่น ๆ ประมาณการรายได้เป็นเงิน
65-70 ล้านบาท ในปี พ.ศ. 2544

 ช) ตลาดสิ่งพิมพ์ใหม่

ภาวะการแข่งขันที่รุนแรงในตลาด Commercial Printing ที่ตะวันออกประสบอยู่
ทำให้บริษัทต้องเพิ่มตลาดสิ่งพิมพ์ใหม่ประเภท Food Packaging ซึ่งใช้กระดาษเป็นวัตถุดิบ
และพิมพ์ด้วยระบบออฟเซ็ท ซึ่งบริษัทมีความสามารถในการผลิต
ประมาณการว่าจะมีรายได้จากตลาดใหม่นี้ ในปี พ.ศ. 2544 ประมาณ 20 ล้านบาท
และจะเพิ่มขึ้นร้อยละ 10 ต่อปี

ภาวะอุตสาหกรรมและแข่งขัน

ธุรกิจการพิมพ์มีลักษณะเป็นทั้งการผลิตและการให้บริการ
เป็นธุรกิจที่ครอบคุมและสัมผัสกับการดำเนินชีวิตประจำวันของประชาชนอย่างกว้างขวางไม่ว่าจะเป็นด้านการศึกษา
เศรษฐกิจ และระเบียบแบบแผนทางสังคม ในการศึกษาจะต้องใช้หนังสือแบบเรียน ตำรา
วารสารต่าง ๆ ในด้านเศรษฐกิจต้องใช้เอกสารต่าง ๆ ใบเสร็จ ใบสำคัญทางการเงิน การค้า
การผลิตเอกสารโฆษณาและบรรจุภัณฑ์ ด้านสังคมต้องใช้บัตรการ์ด เอกสารเครดิต ธนบัตร แสตมป์
ซึ่งเหล่านี้เป็นผลิตผลทางการพิมพ์ทั้งสิ้น

การพิมพ์เป็นอุตสาหกรรมที่ต้องใช้วิชาความรู้ทางเทคโนโลยี ความรู้ทางวิทยาศาสตร์
และวิศวกรรมศาสตร์ การจำลองต้นฉบับหนังสือหรือภาพลงบนวัสดุต่าง ๆ ไม่ว่าจะเป็นกระดาษ
โลหะ แผ่นผ้า แผ่นฟอยด์ มีเทคนิควิธีการมากมายหลายระบบแต่ละระบบมีเทคโนโลยีต่าง ๆ กัน
มีเครื่องจักร เครื่องมือที่ใช้ในการดำเนินการมาก
การผลิตทางการพิมพ์มีหลายขั้นตอนตั้งแต่เรื่องพิมพ์ แยกสี ทำแม่พิมพ์ พิมพ์บนแท่นพิมพ์ พับ เย็บเล่ม
เข้าเล่ม ทำปก เดินทอง ขั้นตอนแต่ละขั้นตอนอาจจัดทำได้หลายระบบ
แต่ละระบบมีเทคนิคในการผลิตต่าง ๆ กัน ใช้เครื่องจักรเครื่องมือต่างกัน เพื่อให้ได้คุณภาพต่าง ๆ
กัน ตามที่ต้องการและมีต้นทุนที่แตกต่างกันด้วย

ลักษณะการพิมพ์สามารถแบ่งประเภทพอเป็นสังเขปได้ดังนี้

1. งานพิมพ์เพื่อการศึกษา การสื่อสารและการบันเทิง เช่น การพิมพ์หนังสือ สมุดตำราเรียน
วารสารต่าง ๆ ทั้งรายวัน รายสัปดาห์ รายเดือน ตลอดจนนิตยสารเพื่อความรู้ และความบันเทิง

2. งานพิมพ์เพื่อการโฆษณา เช่น โปสเตอร์ ใบปลิว ฯลฯ

3. งานพิมพ์สำหรับการบรรจุหีบห่อ เช่น การพิมพ์ซอง ถุง และหีบห่อบรรจุสินค้าชนิด ต่าง ๆ
ซึ่งมีทั้ง งานพิมพ์ที่ใช้กระดาษ พลาสติก อะลูมิเนียม ฟอยด์และอื่น ๆ

จากความสำคัญของสิ่งพิมพ์ที่มีต่อชีวิตประจำวัน
มีผลให้มูลค่าการค้าสิ่งพิมพ์ในตลาดโลกมีแนวโน้มเพิ่มขึ้นมาโดยตลอด
อย่างไรก็ตามจะสังเกตเห็นว่าการค้าสิ่งพิมพ์ส่วนใหญ่จะอยู่ในกลุ่มประเทศอุตสาหกรรม ใหญ่ ๆ
มากกว่าร้อยละ 70 แต่สัดส่วนนี้ก็มีแนวโน้มลดลง
โดยกลุ่มประเทศกำลังพัฒนาเริ่มมีบทบาทในธุรกิจนี้เพิ่มขึ้น

ประเทศผู้ผลิตและส่งออกสิ่งพิมพ์ที่สำคัญได้แก่ ประเทศเยอรมัน สหรัฐอเมริกา สหราช-อาณาจักร
ฝรั่งเศสและอิตาลี ซึ่งประเทศเหล่านี้มีเทคโนโลยีทางการพิมพ์ชั้นสูง
เป็นสิ่งพิมพ์ที่ใช้กระบวนการผลิตจากเครื่องมือเครื่องจักรแบบอัตโนมัติอาศัยแรงงานน้อย
คุณภาพสิ่งพิมพ์อยู่ในระดับสูง
และเป็นสิ่งพิมพ์ที่ต้องการความรวดเร็วในการส่งมอบเพื่อนำออกจำหน่าย เช่น หนังสือพิมพ์ วารสาร
นิตยสาร แต่หากเป็นสิ่งพิมพ์ที่ต้องอาศัยแรงงานคนเข้ามาเกี่ยวข้องในกระบวนการผลิตค่อนข้างมาก
และไม่มีข้อจำกัดเรื่องระยะเวลาส่งมอบ
ประเทศเหล่านี้จะว่าจ้างผู้ผลิตในประเทศกำลังพัฒนาที่มีค่าแรงงานต่ำกว่าเพื่อทำการผลิตอีกต่อหนึ่ง
เนื่องจากต้นทุนที่นำเข้าต่ำกว่าการผลิตขายในประเทศ

สำหรับอุตสาหกรรมสิ่งพิมพ์ของไทยนั้น ส่วนใหญ่มุ่งเน้นตลาดภายในประเทศเป็นหลัก
สาเหตุที่มูลค่าการส่งออกสิ่งพิมพ์ของไทยยังคงค่อนข้างต่ำนั้น เนื่องจากในอดีตส่วนใหญ่ยังขาดความรู้
และความชำนาญในด้านการตลาดต่างประเทศตลอดจนปัญหาด้านการขนส่ง
ความสับสนด้านระบบการจัดเก็บภาษีนำเข้าวัตถุดิบหลังจากปี 2533
รัฐบาลได้ให้การสนับสนุนสิ่งพิมพ์ไทยทั้งทางด้านการให้สิทธิประโยชน์แก่ผู้ผลิตเพื่อการส่งออกและแก้ไขปัญหาเรื่องความซ้ำซ้อนของระบบภาษีรวมทั้งภาพพจน์ของสินค้าส่งออกทำให้สิ่งพิมพ์ไทยเป็นที่เริ่มรู้จักไปทั่วโลก
แนวโน้มมูลค่าการส่งออกเพิ่มขึ้นมาจากการพัฒนาคุณภาพมาตรฐานของผลิตภัณฑ์ยังมีปัจจัยอื่น ๆ
ที่เอื้อ-อำนวยต่อธุรกิจการพิมพ์อีกเช่น

1. เครื่องมือเครื่องจักร
เทคโนโลยีการพิมพ์ของผู้ผลิตในไทยมีการพัฒนาจนอยู่ในระดับใกล้เคียงกับคู่แข่งขันที่สำคัญ คือ
ฮ่องกง และสิงคโปร์

2. ปัจจัยด้านการผลิต ค่าแรงและค่าใช้จ่ายในการผลิตอื่น ๆ
ของไทยยังคงอยู่ในเกณฑ์ค่อนข้างต่ำเพื่อเทียบกับประเทศผู้ผลิตสิ่งพิมพ์ส่งออกรายใหญ่ทำให้ต้นทุนการผลิตของไทยต่ำกว่าของประเทศอื่น
ๆ

3. การสนับสนุนและส่งเสริมจากภาครัฐบาลทำให้ผู้ผลิตได้รับสิทธิประโยชน์ต่าง ๆ
ที่เอื้ออำนวยต่อต้นทุนการผลิตที่ลดลง

4.
การนำระบบภาษีมูลค่าเพิ่มมาใช้ภายในประเทศได้ช่วยแก้ปัญหาความซ้ำซ้อนของภาษีที่แอบแฝงอยู่ในตัวสินค้า
ทำให้ต้นทุนการผลิตและผู้ส่งออกลดต่ำลง

สภาพขนาด แนวโน้มการเติบโต การแข่งขัน และปัจจัยภายนอกที่อาจกระทบอุตสาหกรรม

เนื่องจากช่วงเวลาที่เศรษฐกิจรุ่งเรืองมีบริษัทต่าง ๆ
จำนวนมากขยายการลงทุนในอุตสาห-กรรมการพิมพ์บางรายก็เริ่มผลิตได้แล้ว
บางรายก็กำลังจะเริ่มผลิต ประจวบกับในช่วงกลางปี 2540
มีการประกาศค่าเงินลอยตัวภาวะเศรษฐกิจตกต่ำทั่วภูมิภาครวมทั้งประเทศไทย
ทำให้การลงทุนหยุดชะงักลงหมด แต่ในปี 2542 และ 2543
มีการลงทุนเครื่องจักรใหม่ทดแทนเครื่องจักรเก่า
จึงทำให้เกิดการแข่งขันในอุตสาหกรรมการพิมพ์อย่างหนัก
รวมทั้งระบบเงินหมุนเวียนถูกตัดโดยภาคการธนาคาร
จึงทำให้ทุกบริษัทต้องทำทุกวิถีทางเพื่อความอยู่รอด
โดยในปัจจุบันพวกที่การเงินยังเข้มแข็งก็สามารถอยู่ได้

โรงพิมพ์ระดับคู่แข่งขันก็มีจำนวนไม่มาก เพียง 6-7 ราย
แต่โรงพิมพ์ขนาดกลางและขนาดเล็กมีจำนวนมาก

เนื่องจากตลาดการพิมพ์ในประเทศไทยมีขนาดใหญ่มากจึงเป็นโอกาสของบริษัทที่ยังจะสามารถขยายตลาดได้อีกมากเพราะส่วนแบ่งการตลาดของบริษัทเพียง
1.5% ของทั้งประเทศ เท่านั้น

ปัจจุบันบริษัทอยู่ในสภาพที่แข่งขันได้ทุกประเภทงาน ภายในประเทศ
ส่วนงานส่งออกทางด้านคุณภาพและแรงงานสามารถที่แข่งขันกับตลาดต่างประเทศได้แต่เรายังไม่สามารถแข่งขันกับฮ่องกงและสิงคโปรค์
เพราะปัญหาวัสดุดิบ (เช่นกระดาษ) เรายังมีปัญหามากเรื่องราคาและคุณ-ภาพ

เนื่องจากอุตสาหกรรมการพิมพ์เป็นอุตสาหกรรมที่มีการลงทุนทางด้านเครื่องจักรเป็นจำนวนเงินที่สูงมากเทียบกับอุตสาหกรรมอื่น
ทั้งยังต้องอาศัยความสามารถและความชำนาญเป็นพิเศษ จึงจะสามารถแข่งขันได้

จึงทำให้คู่แข่งรายใหญ่ๆ เกิดได้ยาก สินค้าทดแทนจะมีเพียงธุรกิจ IT
ซึ่งในอนาคตก็เป็นคู่แข่งที่น่ากลัว เพราะประชาชนไม่จำเป็นต้องอ่านหนังสือพิมพ์
แต่ก็คาดการณ์ว่าประมาณ 10 ปีขึ้นไปแต่ธุรกิจการพิมพ์ก็มีอัตราการเติบโตที่ดี ประมาณ 15% ในปี
2543

อำนาจการต่อรองจากผู้ซื้อจะสูงขึ้นเนื่องจากมีผู้ประกอบการเพิ่มขึ้นในช่วงเศรษฐกิจไม่ดีนักผู้ประกอบการต้องต่อสู้เพื่อความอยู่รอด
ทำให้การแข่งขันด้านราคาสูงมาก

มูลค่าตลาดรวมสิ่งพิมพ์ในประเทศไทย มูลค่า 25,000 ล้านบาท ปี 2543 โดย บริษัท
โรง-พิมพ์ตะวันออก จำกัด (มหาชน) มีส่วนแบ่งการตลาด 1.5 % ของตลาดเท่านั้น

ส่วนคู่แข่ง คือ อัมรินทร์การพิมพ์มีส่วน แบ่งการตลาด 3 % (750 ล้านบาท)
ไทยรัฐมีส่วนแบ่งการตลาด 5 % (1,250 ล้านบาท) โรงพิมพ์ศิริวัฒนา มีส่วนแบ่งการตลาด 2%
(500 ล้านบาท) และโรงพิมพ์มติชน มีส่วนแบ่งการตลาด 3.2 % (800 ล้านบาท)

3.3 การผลิตหรือการจัดหาผลิตภัณฑ์เพื่อจำหน่าย

ที่ตั้งโรงงาน บริษัท โรงพิมพ์ตะวันออก จำกัด (มหาชน)

51/29 หมู่ 3 ซอยสยามสามัคคี ถนนวิภาวดีรังสิต

แขวงตลาดบางเขน เขตหลักสี่ กรุงเทพฯ 10210

 กำลังการผลิต และปริมาณการผลิต

กำลังการผลิตและปริมาณการผลิตของโรงพิมพ์ตะวันออก

กำลังการผลิต/ปริมาณการผลิต * 1000

+--------------------------+-------------+---+-------------+---+-------------+
| รายการ                   | 2541        | 2 |             | 2 |             |
|                          |             | 5 |             | 5 |             |
|                          |             | 4 |             | 4 |             |
|                          |             | 2 |             | 3 |             |
+--------------------------+-------------+---+-------------+---+-------------+
| 1. หนังสือพิมพ์ ฉบับ/ปี        | 55          |   | 55          |   | 55          |
|                          | ,000/20,000 |   | ,000/20,000 |   | ,000/10,000 |
| 2. หนังสือปกอ่อน            |             |   |             |   |             |
|                          | 20          |   | 20          |   | 20          |
| 3. หนังสือปกแข็ง            | ,000/12,000 |   | ,000/12,000 |   | ,000/16,000 |
|                          |             |   |             |   |             |
| 4. ใบปลิวแผ่นพับ            | 5,000/800   |   | 5,000/800   |   | 5,000/250   |
|                          |             |   |             |   |             |
|                          | 25          |   | 25          |   | 25          |
|                          | ,000/20,000 |   | ,000/20,000 |   | ,000/25,000 |
+--------------------------+-------------+---+-------------+---+-------------+

 ข) อัตราการใช้กำลังการผลิต

เนื่องจากธุรกิจการพิมพ์ยังเป็นธุรกิจบริการจึงทำให้การใช้กำลังการผลิตไม่สม่ำเสมอโดยปัจจุบันใช้อยู่เพียง
70% ของการผลิตรวม

 ค) อัตราเพิ่มของปริมาณการผลิตตามจำนวนหน่วย

อัตราเพิ่มของปริมาณการผลิต บริษัทฯ ยังสามารถจะพิมพ์ เช่น หนังสือพิมพ์ได้อีก 1.25
ล้านฉบับต่อเดือนแต่เนื่องจากผลกระทบทางเศรษฐกิจจึงไม่มีงานเพียงพอ

 ง) จำนวนกะที่ผลิตได้ จำนวนกะที่ผลิตจริง

จำนวนกระที่ทำงานอยู่ 1.6 กะเท่านั้น โดยจำนวนกะที่ผลิตได้จริง 2 กะ

วัตถุดิบและผู้จำหน่ายวัตถุดิบ (Supplier)

วัตถุดิบหลัก ประกอบด้วย :

- กระดาษ

- ฟิล์ม

- เพลท

- หมึก

- น้ำยาเคมี ต่าง ๆ

แหล่งที่มาของวัตถุดิบ

- กระดาษ มาจากทั้งในประเทศ และต่างประเทศโดยมีสัดส่วน 90 : 10

- ฟิล์ม มาจากผู้แทนจำหน่ายในประเทศ

- เพลท มาจากผู้แทนจำหน่ายในประเทศ

- หมึก มาจากผู้แทนจำหน่ายในประเทศ

- น้ำยาเคมีต่าง ๆ มาจากผู้แทนจำหน่ายในประเทศ

ต้นทุนวัตถุดิบที่มากกว่า 50% คือกระดาษ เป็นวัตถุดิบที่ใช้ในการผลิต
ซึ่งมีการเปลี่ยนแปลงราคาตามสภาวะเศรษฐกิจ

สภาพปัญหาเกี่ยวกับวัตถุดิบ

ตั้งแต่ช่วงต้นปี 2544 ราคาเยื่อกระดาษของโลกปรับตัวลดลงส่งผลให้ราคากระดาษปรับลดตามด้วย
แต่สำหรับในประเทศไทยคงจะไม่ปรับลดอย่างฮวบฮาบ
เนื่องจากค่าเงินบาทของเรามีแนวโน้มจะอ่อนค่าลงอีก

ผู้จำหน่ายวัตถุดิบ

ในประเทศ

ผู้จำหน่ายกระดาษ ประกอบด้วย : -

1. บริษัท เอส.แพ็ค แอนด์ พริ้นท์ จำกัด (มหาชน)

2. บริษัท สยามกมลเอก จำกัด

3. บริษัท ผลิตภัณฑ์กระดาษไทย จำกัด

4. บริษัท เหรียญไทยบุญกิจ จำกัด

5. บริษัท สุขสวัสดิ์โฮลดิ้ง จำกัด

6.  บริษัท 99 กรุ๊ปเซ็นเตอร์ จำกัด

7.  บริษัท เอเชีย แปซิฟิค จำกัด

ผู้จำหน่ายฟิล์ม และเพลท ประกอบด้วย :-

1. บริษัท เนชั่นไวด์ จำกัด

2. บริษัท ไดนามิคกราฟฟิคส์ จำกัด

3. บริษัท ออนเนสตี้ กราฟฟิค แอนด์ ซัพพลายส์ จำกัด

ผู้จำหน่ายหมึกพิมพ์ ประกอบด้วย :-

1. บริษัท โตโยอิ้งค์ (ประเทศไทย) จำกัด

2. บริษัท โกลเด้นท์พริ้นติ้งอิ้งค์ จำกัด

3. บริษัท เอส.พี.เอส.อิ๊งค์ แอนด์ อีควิปเม้นท์ จำกัด

ต่างประเทศ

ผู้จำหน่ายกระดาษ ประกอบด้วย :-

1. Upm kymmene (s) pte.ltd. (Singapore)

2. Japan pulp & (U.S.A.) Corporation

3. Cellulase Marketing International (Sweden)

 ในการจัดหาวัตถุดิบของบริษัทฯ 3 ปีที่ผ่านมา ไม่มีการจัดหาจากรายใด > 30% ติดต่อกัน